చింతలపూడి వెంకటరామయ్య

చింతలపూడి వెంకటరామయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో జరిగిన ఆంధ్రప్రదేశ్ శాసనససభ ఎన్నికలలో గాజువాక నియోజకవర్గం నుండి ఎమ్మెల్యేగా ఎన్నికయ్యాడు.
రాజకీయ జీవితం
చింతలపూడి వెంకటరామయ్య ప్రజా రాజ్యం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో జరిగిన ఆంధ్రప్రదేశ్ శాసనససభ ఎన్నికలలో గాజువాక నియోజకవర్గం పీఆర్‌పీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి తిప్పల నాగిరెడ్డిపై 17,907 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత జనసేన పార్టీలో చేరి 2019లో జరిగిన ఆంధ్రప్రదేశ్ శాసనససభ ఎన్నికలలో పెందుర్తి శాసనసభ నియోజకవర్గం జనసేన పార్టీ అభ్యర్థిగా పోటీ చేసి 19,626 ఓట్లతో మూడో స్థానంలో నిలిచాడు.

చింతలపూడి వెంకటరామయ్య 2019 అక్టోబర్ 6న జనసేన పార్టీ ప్రాథమిక సభ్యత్వానికి రాజీనామా చేశాడు. ఆయన 2020 మార్చి 10న రాజ్యసభ సభ్యుడు విజయసాయి రెడ్డి సమక్షంలో వైఎస్ఆర్ కాంగ్రెస్ పార్టీలో చేరాడు.   
మూలాలు

వర్గం:ఆంధ్రప్రదేశ్ శాసన సభ్యులు (2009)